Kostihoj lekársky

Kostihoj lekársky (Symphytum officinale) je rastlina z čeľade borákovité (Boraginaceae).

 Opis 
Kostihoj lekársky je trváca bylina s repovitým, čiernym koreňom, štvorhrannou stonkou a striedavými, drsnými, podlhovasto kopijovitými listami. V pazuchách listov na konci stonky rastú závinky modrofialových, zriedkavo aj bielych kvetov. Plody sú tvrdky. Celá rastlina je drsno štetinatá.

 Výskyt 
V prírode rastie roztrúsene – miestami hromadne, v trávnych spoločenstvách, lužných lesoch, na ťažkých dusíkatých až neutrálnych pôdach a na vlhkých stanovištiach. Kostihoj sa pestuje aj ako krmovina pre ošípané.

 Využitie 
Predmetom farmaceutického zberu sú korene (Symphyti radix). Korene sa zberajú v októbri a novembri. Používal na liečebné účely najmä na zlomeniny, zápaly svalov, zle sa hojace rany, paradentóze (preto sa dáva do zubných pást), pri vyvrtnutiach. Väčšinou slúži na vonkajšie použitie vo forme mastí, obkladov i zubných pást. Neodporúča sa používanie jeho čajovín, lebo obsahuje alkaloidy, ktoré poškodzujú organizmus, napr.: pyrolizidínové (škodia pečeni), karcinogénne (zvyšujú pravdepodobnosť vzniku rakoviny) a mutagénne (menia genetickú informáciu).

 Galéria 

 Referencie 

 Zdroj 

 J. Kresánek: Atlas liečivých rastlín a lesných plodov

 Iné projekty 

Kategória:Borákovité
Kategória:Liečivé rastliny
Kategória:Flóra na Slovensku